CELEX: 62012CN0194
Language: da
Date: 2012-04-26 00:00:00
Title: Sag C-194/12: Anmodning om præjudiciel afgørelse indgivet af Juzgado de lo Social n °1 de Benidorm (Spanien) den 26. april 2012 — Concepción Maestre García mod Centros Comerciales CARREFOUR S.A.

28.7.2012   
            
            
               DA
            
            
               Den Europæiske Unions Tidende
            
            
               C 227/7
            
         Anmodning om præjudiciel afgørelse indgivet af Juzgado de lo Social no 1 de Benidorm (Spanien) den 26. april 2012 — Concepción Maestre García mod Centros Comerciales CARREFOUR S.A.
   (Sag C-194/12)
   2012/C 227/11
   Processprog: spansk
   
      Den forelæggende ret
   
   Juzgado de lo Social no 1 de Benidorm
   
      Parter i hovedsagen
   
   
      Sagsøger: Concepción Maestre García
   
      Sagsøgt: Centros Comerciales CARREFOUR S.A.
   
      Præjudicielle spørgsmål
   
   
               1)
            
            
               Er artikel 7, stk. 1, i Europa-Parlamentets og Rådets direktiv 2003/88 (1) af 4. november 2003 om visse aspekter i forbindelse med tilrettelæggelse af arbejdstiden til hinder for en fortolkning af den nationale lovgivning, hvorefter en ferieperiode ikke kan afbrydes med henblik på efterfølgende at afholde den fulde eller resterende periode, hvis en situation med midlertidig uarbejdsdygtighed opstår forud for ferieperioden, og hensyn til produktiviteten eller arbejdets tilrettelæggelse hindrer afholdelse af ferien på et senere tidspunkt?
            
         
               2)
            
            
               Er artikel 7, stk. 1, i Europa-Parlamentets og Rådets direktiv 2003/88 af 4. november 2003 om visse aspekter i forbindelse med tilrettelæggelse af arbejdstiden til hinder for en fortolkning af den nationale lovgivning, hvorefter virksomheden har mulighed for ensidigt at fastsætte en ferieperiode, der er sammenfaldende med en situation med midlertidig uarbejdsdygtighed, hvis arbejdstageren ikke forinden har tilkendegivet sit ønske om en anden periode, og der foreligger en aftale mellem repræsentanterne for virksomhedens arbejdstagere og virksomheden, som tillader dette?
            
         
               3)
            
            
               Er artikel 7, stk. 1, i Europa-Parlamentets og Rådets direktiv 2003/88 af 4. november 2003 om visse aspekter i forbindelse med tilrettelæggelse af arbejdstiden til hinder for en fortolkning af den nationale lovgivning, hvorefter der kan ydes finansiel godtgørelse for ikke-afholdt ferie på grund af midlertidig uarbejdsdygtighed, hvis en faktisk afholdelse af ferien ikke er mulig på grund af produktiviteten eller arbejdets tilrettelæggelse, selv om ansættelseskontrakten ikke er ophørt?
            
         
      (1)  EUT L 299, s. 9.